Little Children | EOE.is
Posted on January 4, 2007 by einarorn
Það er ekki oft sem ég nenni að standa í því veseni að downloada mynd, sem er ekki komin til landsins. Oftast nær er ég ekkert sérlega spenntur yfir því að sjá nýjar bíómyndir um leið og þær koma út.
En ég gerði þó undantekningu fyrir [Little Children](http://www.eoe.is/gamalt/2005/10/21/20.16.14/) fyrir nokkrum dögum, einfaldlega af því að hún er byggð á einni af mínum uppáhaldsbókum eftir Tom Perrotta (sjá [hér](http://www.eoe.is/gamalt/2005/10/21/20.16.14/)). Allavegana, myndin er ekki eins góð og bókin en samt ein besta mynd sem ég hef séð á þessu ári. Einhvern veginn finnst mér bókin vera í minningunni fyndin og skemmtileg, þótt hún sé vissulega erfið og sorgleg á tímum. En bíómyndin nær einhvern veginn ekki skemmtilegu hlutunum við bókina.
En það verður þó að segjast að ef að Jackie Earle Haley fær ekki Óskarinn fyrir leik sinn í myndinni, þá er eitthvað mikið að.
Núna eru komnir 5 dagar í röð þar sem ég hef ekki farið að sofa fyrir klukkan 3, sem er magnað þar sem ég fer vanalega að sofa á miðnætti. Í kvöld held ég að það sé lítil hætta á öðru en að ég verði sofnaður fyrir miðnætti.
Þegar ég kom heim og kveikti á Kastljósi sá ég að aðalmálið í íslensku þjóðfélagi í dag er úthlutun á einhverri einbýlishúsalóð í *Kópavogi*.
Ég er hræðilega þreyttur.
This entry was posted in Kvikmyndir by einarorn. Bookmark the permalink.
3 thoughts on “Little Children”
einsidan on January 4, 2007 at 22:28 said:
Búinn að sjá margar myndir á árinu? 🙂
Einar Örn on January 4, 2007 at 22:45 said:
He he, ég skrifaði upphafið að færslunni á síðasta ári og birti núna. 🙂
lilja on January 5, 2007 at 00:50 said:
Algjörlega sammála um Little Children 🙂